Diari Oficial de la Generalitat Valenciana


Sumari del DOGV 3899, del 18-12-2000 (2000/9976)

Informació pública de l'alternativa tècnica de proposta de programa amb la documentació complementària de proposta de planejament (pla parcial), junt amb l'avantprojecte d'urbanització d'aquesta i el projecte de reparcel·lació per als sectors denominats Pla Feliu I, Pla Feliu II, Garduix I i Garduix II.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3899

Data del DOGV
:   18-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9976


Organisme emissor
:   Ajuntament de Calp

Tipus de document
:   Anunci

Informació pública de l'alternativa tècnica de proposta de programa amb la documentació complementària de proposta de planejament (pla parcial), junt amb l'avantprojecte d'urbanització d'aquesta i el projecte de reparcel·lació per als sectors denominats Pla Feliu I, Pla Feliu II, Garduix I i Garduix II. [2000/M9976]
  
Pel Decret de l'Alcaldia Presidència de l'Ajuntament de Calp, amb data 14 de novembre de 2000, es va dictar la següent resolució:
  
«Primer
  
Sotmetre a informació pública l'alternativa tècnica de proposta de programa amb la documentació complementària de proposta de planejament (pla parcial), junt amb l'avantprojecte d'urbanització d'aquesta i el projecte de reparcel·lació, promogut per l'Agrupació d'Interés Urbanístic Garduix, per als sectors de sòl urbanitzable números 11, 12, 13 i 14, denominats respectivament Pla Feliu I, Pla Feliu II, Garduix I i Garduix II.
  
Segon
  
Aquesta informació pública té caràcter de simultani concurs públic per a la selecció de l'urbanitzador, i es podran presentar alternatives tècniques i al·legacions durant 20 dies comptats des de la publicació de l'edicte en el Diari Oficial de la Generalitat Valenciana, amb l'avís previ als titulars cadastrals al seu domicili fiscal i la publicació en un diari d'informació general editat a la Comunitat Valenciana.
  
Tercer
  
Les proposicions juridicoeconòmiques podran presentar-se durant els cinc dies següents al venciment del termini d'informació pública, derivat de la inserció de l'edicte en el Diari Oficial de la Generalitat Valenciana.
  
Quart
  
Si durant els 10 primers dies d'informació pública alguna persona es compromet a presentar una alternativa tècnica substancialment distinta a la inicial i en presta caució, els anteriors terminis es prorrogaran per 20 dies addicionals; aquesta pròrroga s'anunciarà al tauler d'anuncis de l'ajuntament i es comunicarà als qui, per desconéixer-la, presenten pliques prematurament.
  
Cinqué
  
L'acte d'obertura de pliques es realitzarà en la següent data hàbil a la conclusió del termini per a presentar-les.
  
Sisé
  
L'expedient podrà consultar-se als serveis tècnics de l'Ajuntament de Calp, situat en la segona planta, de dilluns a divendres, de 09.00 a 14.00 hores.
  
Seté
  
Concloses les anteriors operacions s'haurà d'emetre el corresponent informe tècnic.
  
Vuité
  
Finalitzades les anteriors actuacions, l'ajuntament en ple podrà aprovar un programa definint els seus continguts, per elecció d'una alternativa tècnica i una proposició entre les presentades, amb les modificacions parcials que estime oportunes, i podrà en el mateix acte adjudicar, motivadament, l'execució del programa aprovat en favor de qui haguera formulat la proposició juridicoeconòmica i assumit l'alternativa tècnica més adequada per a executar l'actuació.
  
Cosa que es fa pública en compliment del que estableix l'article 46.3 de la vigent Llei Reguladora de l'Activitat Urbanística.